section_heading: Vakuf
paragraph_text: Ne zna se pouzdano tko je dao sagraditi Mekteb ibtidaiju, ali se sa sigurnošću zna da je to jedno od djela nekog od članova obitelji Kučukalić. Poznato je da je Ali-aga u svojoj vakufnami odredio da se od vakufskih prihoda izgradi ženski mekteb. Muška i ženska mekteb ibtidaija otvorena je 28. rujna 1906. godine a u njenu izgradnju utrošeno je 16.000 kruna. Ovaj objekt je od 2012. godine ponovo u funkciji, te je u njemu smješten dječji vrtić "Evlad".